钦定古今图书集成/明伦汇编/氏族典/第393卷 > 李复
## 钦定古今图书集成/明伦汇编/氏族典/第393卷 > 李复

按《万姓统谱》：复字履中，闽中人。绍圣间为西边使者。
及识横渠先生，博记能文，有《潏水集》。其间论：孟子养气者，动必由理，故仰不愧于天，俯不怍于地，无忧无
惧，其气岂不充乎？故曰“是集义所生者。”舍是则明有
人非，幽有鬼责，自歉于中，气为之丧矣，故曰：“无是馁
也。”朱文公谓此语虽疏，然却得其旨。近世诸儒之论，
多以过而失之，甚者流于《老》《庄》而不知，不若此说之
为得也。